Elektrická jednotka 671

Elektrická jednotka 671 je elektrická jednotka, vyrobená spoločnosťou Škoda Vagonka pre Železničnú spoločnosť Slovensko. Prezýva sa jánošík.

 Dejiny 
V roku 2008 vypísala Železničná spoločnosť Slovensko verejnú súťaž na dodávku 10 dvojpodlažných jednotiek pre regionálnu dopravu. Súťaž vyhrala spoločnosť Škoda Vagonka a zmluva bola podpísaná 30. decembra 2008. Podľa zmluvy má byť prvá jednotka dodaná do 18 mesiacov od podpisu zmluvy a posledná do 47 mesiacov.

Slávnostné predstavenie prvej jednotky sa uskutočnilo 5. februára 2010 v areáli spoločnosti. Pri tejto príležitosti dostala jednotka názov Jánošík. 27. mája 2010 absolvovala jednotka  prvú testovaciu jazdu na trase Žilina – Varín a nasledujúci deň bola oficiálne predstavená verejnosti na železničnej stanici v Žiline. Ďalšie skúšobné jazdy absolvovala v dňoch 23. – 30. októbra 2010. Rozhodnutím Ministerstva dopravy, výstavby a regionálneho rozvoja bola jednotka schválená pre prevádzku k 1. decembru 2010,Železniční společnost Slovensko nasazuje elektrické patrové jednotky řady 671 pravidelnú prevádzku začala 12. decembra 2010.

 Charakteristika 
Jednotka sa skladá z motorového vozňa radu 671, vloženého vozňa radu 071 a riadiaceho vozňa radu 971. Maximálna rýchlosť je 160 km/h, môže byť prevádzkovaná na napájacích sústavách 3 kV DC a 25 kV 50 Hz. Riešenie jednotky vychádza z jednosystémovej jednotky radu 471, ktorú prevádzkujú České dráhy.

Skrine vozidiel sú vyrobené z hliníkových profilov. Pohon realizujú asynchrónne trakčné motory, regulácia výkonu je polovodičová s využitím IGBT tranzistorov. Elektrická výzbroj umožňuje rekuperáciu.

Priestor pre cestujúcich je v usporiadaní 2+2, vybavený klimatizáciou. Na rozdiel od jednotky 471 sú všetky miesta v 2. vozňovej triede. Celkovo sa v súprave nachádza 289 pevných a 18 sklopných sedadiel. Priestor je monitorovaný kamerovým systémom. V motorovom a riadiacom vozni sa nachádzajú sklopné rampy pre nástup osôb na invalidnom vozíku.

 Nasadenie 
Elektrické jednotky 671 boli do roku 2020 dislokované v Nových Zámkoch (9 kusov), Žiline (8 kusov) a Košiciach (2 kusy). 

So zavedením grafikonu vlakovej dopravy 2020/2021 do Žiliny začali prichádzať elektrické jednotky radu 660, resp. 661 a stanica v Žiline sa začala rekonštruovať. To si vyžiadalo zmeny v obehoch súprav (obiehanie súprav rušňami v Žiline začalo byť nežiadúce), no nové elektrické jednotky ešte neboli všetky dodané. To si vyžiadalo presun jednotiek radu 671 z Košíc do Žiliny (náhradou boli osobné vozne nižšieho veku, hoci vysokopodlažné a rekonštruované), ktorý bol medializovaný.

Nasadenie je v súčasnosti (grafikon 2020/2021) nasledovné:

 OSD Žilina - jednotky 671.001 - 671.010 - na všetkých vozebných ramenách jazdia spolu s elektrickými jednotkami radov 660 a 661 na takmer všetkých osobných vlakoch a vlakoch Regional Express, ktoré tam premávajú
 Žilina - Trenčín
 Žilina - Liptovský Mikuláš - Poprad-Tatry
 Žilina - Čadca - Skalité - Zwardoń
 OSD Nové Zámky - jednotky 671.011 - 671.019
 Bratislava - Nové Zámky - väčšina osobných vlakov celotýždenne, okrem toho vlak REX 1872 vezú až dve jednotky 671
 Bratislava-Petržalka - Senec - všetky osobné vlaky (premávajú len v pracovných dňoch)
 Nové Zámky - Štúrovo - väčšina osobných vlakov
 Nové Zámky - Komárno - takmer všetky osobné vlaky mimo pracovných dní, niekoľko osobných vlakov počas pracovných dní
 Trnava - Sereď - Galanta - všetky osobné vlaky mimo pracovných dní, jeden 
 Nové Zámky - Levice - dva páry osobných vlakov cez víkend
 Bratislava - Leopoldov - jeden pár osobných vlakov
 Bratislava - Malacky - jeden pár osobných vlakov cez pracovné dni

 Referencie 

 Iné projekty 

671